**Тақырыбы:** Ар- ұждан ілімі

**Құндылық:** Дұрыс әрекет

**Қасиеттері:** адалдық, қайырымдылық, жауапкершілік, сыйластық

|  |  |
| --- | --- |
| **Мақсаты:**Оқушыларға «ар-ұждан» туралы түсініктерін кеңейте отырып, дұрыс әрекет құндылығының мәнін ашу.**Міндеттері:**- оқушыларды жан дүниенің тазалығын сақтап, ар-ұжданмен өмір сүруге үйрету;- адал өмір сүруге, өз өмірін бағалай білуге баулу;- қайырымдылық, жауапкершілік,адалдық, сыйластық қасиеттеріне тәрбиелеу. | **Ресурстар:**(оқулық, дәптер,А3 қағазы,)Үнтаспа |
| **Сабақ барысы:****І. Ұйымдастыру кезеңi. 5 «Т»** ережесін еске түсіру. «Тәртіп» «Тазалық » «Тыныштық » «Талап» «Татулық» **Жағымды көңіл күйге келтіру.** **«Нұрға бөлену»**жаттығуын өткізу.Тыныштық сәті **«Күннің нұры»**Ыңғайланып отырыңыздар, денелеріңізді түзу ұстаңыздар! Аяқ-қолыңызды айқастырмаңыз Қолыңызды тізеңізге немесе үстелге қоюға болады. Көздеріңізді жұмуларыңызды өтінемін. Елестетіп көріңіз: Күн нұры төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек- қалауыңызды шайып, жүрегіңіздің қауызын ашты. Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Одан әрі нұр сіздің ауызыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек, ізгі, сәулелі ой келеді. Осы нұр бүкіл әлемге: барлық адамдарға, жан- жануарларға, өсімдіктерге, барлық тірі жанға таралсын.... Ойша айтыңыз: «Мен нұрлымын»...Нұр менің ішімде... мен Нұрмын».  Енді осы Нұрды жүрегіңізге орналастырыңыз. Нұрға толы бүкіл әлем сіздің жүреңізде. Оны осындай әсем қалыпта сақтаңыз. Жаймен көзіңізді ашуға болады.  **Сабақ барысын талдау** Сұрақ-жауап **ll.Үй тапсырмасын тексеру:** 20 сабақ 87-90 бет **Батылдық пен табандылық**Батылдық қандай жағдайларда көрініс береді? Батыл адамның бойында қандай қасиеттер болуы керек? Өзіңнің батылдық танытқан кезің болды ма? Табанды болудың маңызы неде? Табандылық қандай іс-әрекеттер арқылы көрініс табады?  **« Етікші» видеоролик** | **Слайд** |
| **ІІІ . Дәйексөз**Пайда ойлама, ар ойла.Абай Құнанбайұлы (1845-1904) .Дәйексөздің мағынасын қалай түсінесіңдер?(оқушылардың жауаптарына сүйене отырып қорытындылаймын) |
|  |  |
| **ІV.Әңгімелеу. Өсиет-әңгіме**Баяғы заманда бір дана қарт ұстаз өз маңына шәкірттерін жинап алып:- Мен қартайғанымды, күш-қуатымның қайтқанын сездім. Енді сендердің парыздарың мені тамақпен, ақшамен қамтамасыз ету,- дейді.Барлық шәкірттері шынымен, ұстазға қызмет ету кезегі өздеріне келгенін түсінеді. Тек бір шәкірті айтады:- Ұстаз, бұл оңай болмас, өйткені маңайымыздағы адамдардың пейілдері тар. Олар бізге көмектесе қоймас,-дейді.- Балам, мен сердерге қайыр-садақа сұра демеймін, бұл жарамас. Мен сендерге сұрамай-ақ алуды ұсынамын. Бұл күнә емес, өйткені басқаларға қарағанда бізге көбірек керек. Мұны жасауға мен тым әлсізбін. Жасы ұлғайған қартқа кім көмектесер екен?-деді ұстаз.- Біз, біз,- деп шуылдасты шәкірттері. – Біз жаспыз әрі күштіміз. Айтсаңыз болды, бәрін жасаймыз!Алдымен оларды ешкім көрмейтін жерді тауып, тыныш күтулері тиіс екендігін ұстаз түсіндірді. Тек қастарынан бір бай адам өткенде, олар оның әмиянын ұрлап алуы керек. Ұстаз алайда, бұл тапсырманы орындағанда олардың ешкімді ренжітпеулері керектігін айтты.Барлық шәкірттері кетуге ыңғайланды, тек бір ғана шәкірті басын салбыратып тұрып қалды. Ұстаз оған:- Не болды, балам? Әлде сен, ұстазыңа көмектескің келмей ме? - Кешіріңіз ұстазым, - деді бала, - бірақ, мен сіз айтқандай істей алмаймын.- Түсіндір,- деді ұстаз.- Сіз бізге ешкім көрмейтін жерге барыңдар дедіңіз. Бұл мүмкін емес, тіпті мен жалғыз өзім болсам да, бәрібір мені өзімнің бір бөлігім көріп тұрады ғой. Менің «Менім» қалай ұрлағанымды көргенінен, қайыр-садақа сұрағаным артық!Қарттың жүзі қуаныштан жайнап кетті.- Менің өсиеттерімді тым құрығанда, бір шәкіртім болса да, түсінген екен,- деді.Мұны естіген басқа шәкірттері ұялғандарынан бастарын салбыратты. Алайда осы күннен бастап олардың ешқайсысы әдепсіз қылық жасаған жоқ. Олар әрқашан өз жолдасының: «Менің «Менім» мені әрқашан бақылап тұрады» деген сөзін естен шығармады.**Сұрақтар:**1. Ұстаз шәкірттерінен неліктен көмек сұрады?2. Неліктен бір шәкірті ұстазының айтқанын тыңдамады?3. Мұнысы ұстазға ұнады ма?4. Біздің қай бөлігіміз бізді әрдайым бақылап тұрады? Сендер оны қалай атайсыңдар?5. Өзіңе-өзің адал болу деген не?6. Өзің ар-ұждан ілімін қайдан іздейсің? | Өзін-өзі тану мұғалімге арналған хрестоматия-2013ж37-бет |
| **V. Шығармашылық іс-әрекет, топпен жұмыс.**Баяу музыка қосылады. Тапсырма шарты түсіндіріледі. 7 минут уақыт беріледі. Әр топ өз жұмысын қорғайды.**1-топ**Ш.Құдайбердіұлының сөздерінің мағынасын ашыңыздар:Сабыр,сақтық ой,талап болмаған жан,Анық төмен болмайма хайуаннан.Ынсап, рахым , ар-ұят табылмаса,Өлген артық дүниені былғағаннан. **2-топ****Нақыл сөздің мағынасын ашыңыздар?** «Мен ар-ұждан дегеніміз орындалған парыздың тұрақты серігі деп ойлаймын.Ол шәкірнттік әлде ата-аналық, тіпті қоғамдық парыз ба, мәселе онда емес.Ең бастысы-өзіңнің іс-әрекетің үшін ұялмайтын болсаң, өз арың таза болса.Өз арыңа тік қарап тұрып, өзіңе-өзің мен шамамның жеткенінше бәрін істедім,қолынан келген жан одан да жақсы істесін деп айтуға болатын кез» **Сара Алпысқызы****3-топ****Ар-ұждан,намыс,туралы нақыл сөздің мағынасын ашыңыздар.**Адам өз ұжданына құлақ түре білсе,оның үнемі ақиқатқа шақырып, дұрыс жол сілтейтіндігіне көз жеткізеді. Ол өзінің ар-ұжданы арқылы зұлымдықтан арылып, ата-ананы сыйлау, өтірік айтпау осындай игі өмір жолымен жүреді.Ар-ұждан адамның өзін-өзі қадағалап, сынап, бағалауына, өзіне-өзі есеп беріп, тәрбиелеуіне болады.  |  |
| **VІ. Топпен ән айту.** **Бала тілегі**Бал-балалық, балдырған шақ сан арман, Барлық бала армандауға жаралған Кел,достарым,әндетіңдер,билеңдер, 2рет Гүлденсін деп атмекен-қара орман. Болашақтың иесіміз бәріміз,  Туған жердің түрлендірер нәріміз. Алтын бесік-ұлан байтақ елімде, 2рет Жарқын болсын шырқап айтар әніміз. Қалықтаған көгершіні көгінде, Мұңаймасын ешбір бала елімде. Ата берген батаменен көркейсін, 2рет Ұлы Отаным, тілегім сол менің де.  |  |
| **VІІ. Үй тапсырмасын беру**.Оқулық , № 21 сабақ 92 -94 беттегі «Ар-ұждан ілімі» әңгімесін оқу.Дәптерге Ар-ұждан тақырыбына эссе жазып келу. |  |
| **VІІІ. Сабақтың қорытынды сәтi.** Баяу музыка қойылады.Балалар, бүгінгі сабақтан алған жақсы қасиеттердің барлығын жүрегімізге салып, бойымызға дарытайық. Барлықтарыңызға бүгінгі сабақ үшін рақмет! |  |

|  |  |  |  |  |  |
| --- | --- | --- | --- | --- | --- |
| **Аты-жөні****Мырзагалиева Айшагул Есимкызы** | **Мекен-жайы** Ақмола облыcы Целиноград ауданы Қабанбай батыр ауылы.Бейбітшілік 17\2 | **C:\Users\ww\Downloads\IMG_20191118_001014.jpg** | **Жұмыс орны және қызметі****№ 41 орта мектебі****Бастауыш сынып мұғалімі** | **Байланыс нөмірі****8 701 236 82 24** | **Электронды почтасы** **mirza\_aika@mail.ru** |